title: Directiva de punere în aplicare (UE) 2020/432 a Comisiei din 23 martie 2020 de modificare a Directivei 2002/55/CE a Consiliului în ceea ce privește definiția legumelor și lista genurilor și a speciilor de la articolul 2 alineatul (1) litera (b) (Text cu relevanță pentru SEE)

text:
                  24.3.2020

                  RO

                  Jurnalul Oficial al Uniunii Europene

                  L 88/3

         DIRECTIVA DE PUNERE ÎN APLICARE (UE) 2020/432 A COMISIEI
         din 23 martie 2020
         de modificare a Directivei 2002/55/CE a Consiliului în ceea ce privește definiția legumelor și lista genurilor și a speciilor de la articolul 2 alineatul (1) litera (b)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/55/CE a Consiliului din 13 iunie 2002 privind comercializarea semințelor de legume (1), în special articolul 2 alineatul (2),
         întrucât:

                     (1)

                     În Directiva de punere în aplicare (UE) 2019/990 a Comisiei (2), care a modificat articolul 2 alineatul (1) litera (b) din Directiva 2002/55/CE, definiția „legumelor” care precedă tabelul de la articolul respectiv a fost eliminată din greșeală. Prin urmare, articolul 2 alineatul (1) litera (b) din Directiva 2002/55/CE nu mai conține o definiție a „legumelor”, care constituie o parte esențială a directivei menționate.

                     (2)

                     Prin urmare, este necesar ca Directiva 2002/55/CE să fie rectificată în consecință.

                     (3)

                     Din motive de securitate juridică, este necesar ca data transpunerii prevăzută în prezenta directivă să corespundă datei de transpunere stabilite în Directiva de punere în aplicare (UE) 2019/990.

                     (4)

                     Măsurile prevăzute în prezenta directivă sunt în conformitate cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTA DIRECTIVĂ:

            Articolul 1
            Modificare a Directivei 2002/55/CE
            Directiva 2002/55/CE se modifică în conformitate cu anexa la prezenta directivă.

            Articolul 2
            Transpunere

               (1)   Statele membre adoptă și publică, până la 30 iunie 2020 cel târziu, actele cu putere de lege și actele administrative necesare pentru a se conforma prezentei directive. Ele informează de îndată Comisia în acest sens.
               Statele membre aplică dispozițiile respective începând cu 1 iulie 2020.
               Atunci când statele membre adoptă respectivele acte, acestea cuprind o trimitere la prezenta directivă sau se însoțesc de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat prin prezenta directivă.

            Articolul 3
            Destinatari
            Prezenta directivă se adresează statelor membre.

            Adoptată la Bruxelles, 23 martie 2020.

                  Pentru Comisie

                  Președintele

               Ursula VON DER LEYEN

            (1)  JO L 193, 20.7.2002, p. 33.

            (2)  Directiva de punere în aplicare (UE) 2019/990 a Comisiei din 17 iunie 2019 de modificare a listei de genuri și specii de la articolul 2 alineatul (1) litera (b) din Directiva 2002/55/CE a Consiliului, din anexa II la Directiva 2008/72/CE a Consiliului și din anexa la Directiva 93/61/CEE a Comisiei (JO L 160, 18.6.2019, p. 14).

            ANEXĂ
            În Directiva 2002/55/CE, textul de la articolul 2 alineatul (1) litera (b) se înlocuiește cu următorul text:

                        „(b)

                        «legume»: înseamnă plantele din speciile următoare, destinate producției agricole sau horticole, cu excepția utilizărilor ornamentale:

               Allium cepa L.

                        —

                        Grupul Cepa (ceapă, ceapă eșalotă)

                        —

                        Grupul Aggregatum (ceapă eșalotă)

               Allium fistulosum L. (ceapă de iarnă)

                        —

                        toate soiurile

               Allium porrum L. (praz)

                        —

                        toate soiurile

               Allium sativum L. (usturoi)

                        —

                        toate soiurile

               Allium schoenoprasum L. (arpagic)

                        —

                        toate soiurile

               Anthriscus cerefolium (L.) Hoffm. (asmățui)

                        —

                        toate soiurile

               Apium graveolens L.

                        —

                        Grupul Țelină

                        —

                        Grupul Țelină de rădăcină

               Asparagus officinalis L. (sparanghel)

                        —

                        toate soiurile

               Beta vulgaris L.

                        —

                        Grupul Sfeclă de grădină (sfeclă roșie, inclusiv sfeclă Cheltenham)

                        —

                        Grupul Sfeclă pentru frunze și pețiol (sfeclă pentru frunze și pețiol sau mangold)

               Brassica oleracea L.

                        —

                        Grupul Varză kale

                        —

                        Grupul Conopidă

                        —

                        Grupul Capitata (varză roșie și varză albă)

                        —

                        Grupul Varză de Bruxelles

                        —

                        Grupul Gulie

                        —

                        Grupul Varză creață

                        —

                        Grupul Broccoli (tip calabrez și tip germinativ)

                        —

                        Grupul Varză kale «Nero di Toscana»

                        —

                        Grupul Tronchuda (varză portugheză)

               Brassica rapa L.

                        —

                        Grupul Varză chinezească

                        —

                        Grupul Nap

               Capsicum annuum L. (ardei iute sau ardei)

                        —

                        toate soiurile

               Cichorium endivia L. (cicoare)

                        —

                        toate soiurile

               Cichorium intybus L.

                        —

                        Grupul Andivă

                        —

                        Grupul Cicoare pentru frunze (cicoare cu frunză lată sau cicoare italiană)

                        —

                        Grupul Cicoare industrială (pentru rădăcină)

               Citrullus lanatus (Thunb.) Matsum. et Nakai (pepene verde)

                        —

                        toate soiurile

               Cucumis melo L. (pepene galben)

                        —

                        toate soiurile

               Cucumis sativus L.

                        —

                        Grupul Castravete

                        —

                        Grupul Castravete cornișon

               Cucurbita maxima Duchesne (dovleac moscat)

                        —

                        toate soiurile

               Cucurbita pepo L. (dovleac verde, inclusiv dovleac cultivar matur și dovleac crenelat sau dovlecel, inclusiv dovleac crenelat imatur)

                        —

                        toate soiurile

               Cynara cardunculus L.

                        —

                        Grupul Anghinare

                        —

                        Grupul Cardon

               Daucus carota L. (morcov și morcov furajer)

                        —

                        toate soiurile

               Foeniculum vulgare Mill. (fenicul)

                        —

                        Grupul Azoricum

               Lactuca sativa L. (salată verde)

                        —

                        toate soiurile

               Solanum lycopersicum L. (tomată)

                        —

                        toate soiurile

               Petroselinum crispum (Mill.) Nyman ex A. W. Hill

                        —

                        Grupul Pătrunjel pentru frunze

                        —

                        Grupul Pătrunjel pentru rădăcină

               Phaseolus coccineus L. (fasole spaniolă)

                        —

                        toate soiurile

               Phaseolus vulgaris L.

                        —

                        Grupul Fasole pitică

                        —

                        Grupul Fasole urcătoare

               Pisum sativum L.

                        —

                        Grupul Mazăre cu bob neted

                        —

                        Grupul Mazăre cu bob zbârcit

                        —

                        Grupul Mazăre dulce

               Raphanus sativus L.

                        —

                        Grupul Ridiche

                        —

                        Grupul Ridiche neagră

               Rheum rhabarbarum L. (rubarbă)

                        —

                        toate soiurile

               Scorzonera hispanica L. (scorționeră)

                        —

                        toate soiurile

               Solanum melongena L. (pătlăgea vânătă)

                        —

                        toate soiurile

               Spinacia oleracea L. (spanac)

                        —

                        toate soiurile

               Valerianella locusta (L.) Laterr. (fetică sau salata mielului)

                        —

                        toate soiurile

               Vicia faba L. (bob)

                        —

                        toate soiurile

               Zea mays L.

                        —

                        Grupul Porumb dulce

                        —

                        Grupul Porumb de floricele

                  Toți hibrizii speciilor și grupurilor enumerate mai sus.”


title: Directiva delegată (UE) 2021/647 a Comisiei din 15 ianuarie 2021 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea anumitor compuși de plumb și de crom hexavalent la inițiatorii electrici și electronici ai explozivilor de uz civil (profesional) (Text cu relevanță pentru SEE)

text:
                  20.4.2021

                  RO

                  Jurnalul Oficial al Uniunii Europene

                  L 133/54

         DIRECTIVA DELEGATĂ (UE) 2021/647 A COMISIEI
         din 15 ianuarie 2021
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea anumitor compuși de plumb și de crom hexavalent la inițiatorii electrici și electronici ai explozivilor de uz civil (profesional)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt enumerate în anexa I la directiva respectivă.

                     (3)

                     Plumbul și cromul hexavalent sunt substanțe restricționate, incluse în anexa II la Directiva 2011/65/UE.

                     (4)

                     La 19 ianuarie 2018, Comisia a primit o cerere întocmită în conformitate cu articolul 5 alineatul (3) din Directiva 2011/65/UE de acordare a unei derogări pentru utilizarea compușilor de plumb și de crom hexavalent la inițiatorii electrici și electronici ai explozivilor de uz civil (profesional) („derogarea solicitată”), care trebuie inclusă în anexa III la directiva respectivă.

                     (5)

                     Procesul de evaluare a cererii a inclus consultări cu părțile interesate în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au publicate pe un site internet dedicat.

                     (6)

                     Anumiți compuși de plumb și de crom hexavalent sunt utilizați la unele părți esențiale ale inițiatorilor electrici și electronici (IEE), cum ar fi capsele detonante electrice, încărcăturile explozive primare și încărcăturile de întârziere pirotehnice. IEE intră în componența detonatoarelor electrice și electronice utilizate în principal pentru extracția mineralelor și la activități de construcție și demolare, precum și la componentele sistemelor de salvare integrate.

                     (7)

                     În prezent, nu există pe piață alternative la diazida de plumb, stifnatul de plumb, dipicramatul de plumb, plumbul portocaliu (tetraoxid de plumb) și dioxidul de plumb pentru IEE și la cromatul de bariu pentru încărcăturile pirotehnice cu timp mare de întârziere ale IEE, care să îndeplinească toate cerințele esențiale pentru a asigura funcționarea în condiții de siguranță a IEE.

                     (8)

                     Din cauza lipsei alternativelor, înlocuirea sau eliminarea diazidei de plumb, a stifnatului de plumb, a dipicramatului de plumb, a plumbului portocaliu (tetraoxid de plumb), a dioxidului de plumb și a cromatului de bariu este imposibilă din punct de vedere științific și tehnic în cazul anumitor componente ale IEE. Derogarea respectă Regulamentul (CE) nr. 1907/2006 al Parlamentului European și al Consiliului (2) și, în consecință, nu diminuează protecția mediului și a sănătății conferită de acesta.

                     (9)

                     Prin urmare, este oportun să se acorde derogarea solicitată, prin includerea aplicațiilor la care se referă aceasta în anexa III la Directiva 2011/65/UE, în ceea ce privește echipamentele electrice și electronice din categoria 11.

                     (10)

                     Derogarea solicitată ar trebui să se acorde pentru o perioadă de cinci ani, începând de la 20 aprilie 2021, în conformitate cu articolul 5 alineatul (2) primul paragraf din Directiva 2011/65/UE. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (11)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică cel târziu până la 31 octombrie 2021 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 noiembrie 2021.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 15 ianuarie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa III la Directiva 2011/65/UE se adaugă următoarea intrare 45:

                           „45

                           Diazida de plumb, stifnatul de plumb, dipicramatul de plumb, plumbul portocaliu (tetraoxid de plumb) și dioxidul de plumb din inițiatorii electrici și electronici ai explozivilor de uz civil (profesional) și cromatul de bariu din încărcăturile pirotehnice cu timp mare de întârziere ale inițiatorilor electrici ai explozivilor de uz civil (profesional)

                           Se aplică pentru categoria 11 și expiră la 20 aprilie 2026.”


title: Directiva delegată (UE) 2021/884 a Comisiei din 8 martie 2021 de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește perioada de valabilitate a unei derogări pentru utilizarea mercurului în conectorii electrici rotativi folosiți în sistemele de imagistică cu ultrasunete pentru analiză intravasculară (Text cu relevanță pentru SEE)

text:
                  2.6.2021

                  RO

                  Jurnalul Oficial al Uniunii Europene

                  L 194/37

         DIRECTIVA DELEGATĂ (UE) 2021/884 A COMISIEI
         din 8 martie 2021
         de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește perioada de valabilitate a unei derogări pentru utilizarea mercurului în conectorii electrici rotativi folosiți în sistemele de imagistică cu ultrasunete pentru analiză intravasculară
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva menționată. Această restricție nu se aplică anumitor aplicații care beneficiază de derogare, care sunt specifice dispozitivelor medicale și instrumentelor de monitorizare și control și sunt indicate în anexa IV la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Directiva delegată (UE) 2015/574 (2), Comisia a acordat o derogare pentru utilizarea mercurului în sistemele de imagistică cu ultrasunete pentru analiză intravasculară (denumită în continuare „derogarea”), prin includerea acestei aplicații în anexa IV la Directiva 2011/65/UE. Derogarea urma să expire la 30 iunie 2019, în conformitate cu articolul 5 alineatul (2) al treilea paragraf din directiva menționată.

                     (5)

                     La 6 octombrie 2017, Comisia a primit o cerere de reînnoire a derogării („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE. În conformitate cu dispoziția menționată, derogarea rămâne valabilă până la adoptarea deciziei referitoare la cererea de reînnoire.

                     (6)

                     În cadrul procesului de evaluare a cererii de reînnoire s-au efectuat consultări ale părților interesate, în conformitate cu articolul 5 alineatul (7) din Directiva 2011/65/UE. Observațiile primite în cadrul acestor consultări au fost puse la dispoziția publicului pe un site web special.

                     (7)

                     Mercurul este utilizat în conectorii electrici rotativi ai sistemelor de imagistică cu ultrasunete pentru analiză intravasculară, care asigură calea de conducție electrică între transductorul rotativ și echipamentul electronic fix. Utilizarea mercurului permite, printre altele, funcționarea la frecvență mai înaltă și, astfel, obținerea de imagini de rezoluție mai mare, în beneficiul pacienților.

                     (8)

                     Din cauza lipsei de alternative, substituirea sau eliminarea mercurului din aplicațiile în cauză este în prezent imposibilă din punct de vedere științific și tehnic. Derogarea respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu slăbește protecția mediului și a sănătății prevăzută în acesta.

                     (9)

                     Prin urmare, este oportun să se acorde reînnoirea derogării.

                     (10)

                     Derogarea ar trebui reînnoită pentru durata maximă de 7 ani, până la 30 iunie 2026, în conformitate cu articolul 4 alineatul (3) și cu articolul 5 alineatul (2) al treilea paragraf din Directiva 2011/65/UE. Având în vedere rezultatele eforturilor depuse în prezent pentru a găsi un substituent fiabil, este improbabil ca durata derogării să aibă efecte adverse asupra inovării.

                     (11)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa IV la Directiva 2011/65/UE se modifică astfel cum se prevede în anexa la prezenta directivă.

            Articolul 2

               (1)   Statele membre adoptă și publică, până la 30 iunie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 iulie 2022.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 8 martie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Directiva delegată (UE) 2015/574 a Comisiei din 30 ianuarie 2015 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru mercurul folosit în sistemele de imagistică cu ultrasunete pentru analiză intravasculară (JO L 94, 10.4.2015, p. 6).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            La punctul 42 din anexa IV la Directiva 2011/65/UE, al doilea paragraf se înlocuiește cu următorul text:

               „Expiră la 30 iunie 2026.”


title: Directiva delegată (UE) 2020/360 a Comisiei din 17 decembrie 2019 de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din electrozii de platină platinați utilizați pentru anumite măsurători ale conductivității (Text cu relevanță pentru SEE)

text:
                  5.3.2020

                  RO

                  Jurnalul Oficial al Uniunii Europene

                  L 67/109

         DIRECTIVA DELEGATĂ (UE) 2020/360 A COMISIEI
         din 17 decembrie 2019
         de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din electrozii de platină platinați utilizați pentru anumite măsurători ale conductivității
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase enumerate în anexa II la directiva menționată. Această restricție nu se aplică anumitor aplicații care beneficiază de derogare, care sunt specifice dispozitivelor medicale și instrumentelor de monitorizare și control și sunt enumerate în anexa IV la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt enumerate în anexa I la directiva menționată.

                     (3)

                     Plumbul este o substanță restricționată enumerată în anexa II la Directiva 2011/65/UE.

                     (4)

                     Prin Directiva delegată 2014/73/UE (2), Comisia a acordat o derogare pentru utilizarea plumbului în electrozii de platină platinați utilizați pentru măsurători ale conductivității, în cazul în care se aplică anumite condiții („derogarea”), prin includerea cererilor relevante în anexa IV la Directiva 2011/65/UE. Derogarea urma să expire la 31 decembrie 2018, în conformitate cu articolul 5 alineatul (2) al treilea paragraf din directiva menționată.

                     (5)

                     La 30 iunie 2017, Comisia a primit o cerere de reînnoire a derogării („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE. În conformitate cu dispoziția menționată, derogarea rămâne valabilă până la adoptarea deciziei referitoare la cererea de reînnoire.

                     (6)

                     În cadrul procesului de evaluare a cererii de reînnoire s-au efectuat consultări ale părților interesate, în conformitate cu articolul 5 alineatul (7) din Directiva 2011/65/UE.

                     (7)

                     Electrozii de platină platinați care conțin plumb sunt utilizați în instrumente specializate pentru măsurători care necesită anumite calități de măsurare, cum ar fi plaja largă, înalta precizie sau gradul mare de fiabilitate privind concentrația ridicată de acizi și baze.

                     (8)

                     Din cauza lipsei de alternative fiabile, substituirea sau eliminarea plumbului din aplicațiile în cauză este în prezent imposibilă din punct de vedere științific și tehnic în cazul anumitor instrumente de măsurare. Reînnoirea derogării este conformă cu Regulamentul (CE) nr. 1907/2006 al Parlamentului European și al Consiliului (3) și, în consecință, nu slăbește protecția mediului și a sănătății prevăzută în acesta.

                     (9)

                     Prin urmare, este oportun să se acorde reînnoirea derogării.

                     (10)

                     Derogarea ar trebui reînnoită pentru durata maximă de 7 ani, până la 31 decembrie 2025, în conformitate cu articolul 4 alineatul (3) și cu articolul 5 alineatul (2) al treilea paragraf din Directiva 2011/65/UE. Având în vedere rezultatele eforturilor depuse în prezent pentru a găsi un substituent fiabil, este improbabil ca durata derogării să aibă efecte adverse asupra inovării.

                     (11)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa IV la Directiva 2011/65/UE se modifică astfel cum se prevede în anexa la prezenta directivă.

            Articolul 2

               (1)   Statele membre adoptă și publică, până la 31 martie 2021, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 aprilie 2021.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 17 decembrie 2019.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Directiva delegată 2014/73/UE a Comisiei din 13 martie 2014 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din electrozii de platină platinați care sunt utilizați în măsurători ale conductivității (JO L 148, 20.5.2014, p. 80).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa IV la Directiva 2011/65/UE, punctul 37 se înlocuiește cu următorul text:

                           „37.

                           Plumb în electrozii de platină platinați utilizați pentru măsurători ale conductivității, în cazul în care se aplică cel puțin una dintre următoarele condiții:

                                       (a)

                                       măsurători ale conductivității cu o plajă largă, care acoperă mai mult de 1 ordin de mărime (de exemplu, o plajă cuprinsă între 0,1 mS/m și 5 mS/m) în aplicații de laborator pentru concentrații necunoscute;

                                       (b)

                                       măsurători ale soluțiilor, în cazul în care pentru oricare dintre următoarele sunt necesare o precizie de ± 1 % a plajei eșantionului și o rezistență ridicată la coroziune a electrodului:

                                                   (i)

                                                   soluții acide cu un pH < 1;

                                                   (ii)

                                                   soluții bazice cu un pH > 13;

                                                   (iii)

                                                   soluții corozive care conțin gaz halogen;

                                       (c)

                                       măsurători ale conductivității de peste 100 mS/m, care trebuie efectuate cu instrumente portabile.

                           Expiră la 31 decembrie 2025.”


title: Directiva delegată (UE) 2020/361 a Comisiei din 17 decembrie 2019 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea cromului hexavalent ca agent anticoroziv în sistemul de răcire din oțel nealiat al refrigeratoarelor cu absorbție (Text cu relevanță pentru SEE)

text:
                  5.3.2020

                  RO

                  Jurnalul Oficial al Uniunii Europene

                  L 67/112

         DIRECTIVA DELEGATĂ (UE) 2020/361 A COMISIEI
         din 17 decembrie 2019
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea cromului hexavalent ca agent anticoroziv în sistemul de răcire din oțel nealiat al refrigeratoarelor cu absorbție
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase enumerate în anexa II la directiva menționată. Această restricție nu se referă la aplicațiile care beneficiază de derogare, enumerate în anexa III la Directiva 2011/65/UE.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt enumerate în anexa I la directiva menționată.

                     (3)

                     Cromul hexavalent este o substanță restricționată enumerată în anexa II la Directiva 2011/65/UE.

                     (4)

                     În anexa III la Directiva 2011/65/UE se prevede o derogare de la restricția privind utilizarea cromului hexavalent ca agent anticoroziv în sistemul de răcire din oțel nealiat al refrigeratoarelor cu absorbție, până la 0,75 % din greutate în soluția de răcire („derogarea”). Pentru categoriile 1-7 și 10, derogarea urma să expire la 21 iulie 2016, în conformitate cu articolul 5 alineatul (2) al doilea paragraf din directiva menționată.

                     (5)

                     La 20 ianuarie 2015, Comisia a primit o cerere de reînnoire a derogării („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE. În conformitate cu dispoziția menționată, derogarea rămâne valabilă până la adoptarea deciziei referitoare la cererea de reînnoire.

                     (6)

                     În cadrul procesului de evaluare a cererii de reînnoire s-au efectuat consultări ale părților interesate, în conformitate cu articolul 5 alineatul (7) din Directiva 2011/65/UE. Evaluarea, ținând seama de deciziile Comisiei privind autorizațiile de introducere pe piață în vederea utilizării și/sau autorizațiile de utilizare a substanțelor enumerate în anexa XIV la Regulamentul (CE) nr. 1907/2006 (2), a ajuns la concluzia că actuala derogare referitoare la categoriile 1-7 și 10 trebuie împărțită în două subpuncte, a căror formulare să reflecte în mod clar progresul științific și tehnic în ceea ce privește substituirea cromului hexavalent, care diferă în funcție de tipul de aplicație.

                     (7)

                     Cromul hexavalent [Cr(VI)] acționează ca agent anticoroziv în sistemul de răcire din oțel nealiat al refrigeratoarelor cu absorbție. Acesta se utilizează pentru a crea un strat pe suprafața interioară a tuburilor din oțel, cu scopul de a le proteja împotriva soluției de răcire care conține amoniac coroziv.

                     (8)

                     Pentru aplicațiile cu o putere de intrare ≥ 75 W și pentru sistemele care funcționează integral cu dispozitive de încălzire neelectrice (corespunzătoare aplicațiilor cu generator la temperatură ridicată) care fac obiectul derogării actuale, substituirea sau eliminarea cromului hexavalent este în continuare imposibilă din punct de vedere științific și tehnic din cauza lipsei de substituenți fiabili. Acordarea unei derogări pentru aceste aplicații respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu slăbește protecția mediului și a sănătății prevăzută în acesta.

                     (9)

                     Prin urmare, este oportun să se acorde reînnoirea solicitată până la 21 iulie 2021, pentru aplicațiile care utilizează generatoare la temperatură ridicată, în conformitate cu articolul 4 alineatul (3) și cu articolul 5 alineatul (2) al doilea paragraf din Directiva 2011/65/UE. Având în vedere rezultatele eforturilor depuse în prezent pentru a găsi un substituent fiabil, este improbabil ca durata derogării să aibă efecte adverse asupra inovării.

                     (10)

                     Pentru aplicațiile cu o putere de intrare < 75 W (corespunzătoare unui generator la temperatură joasă) care beneficiază în prezent de derogare, condițiile de reînnoire prevăzute la articolul 5 alineatul (1) din Directiva 2011/65/UE nu mai sunt îndeplinite și, prin urmare, cererea de reînnoire ar trebui respinsă. În conformitate cu articolul 5 alineatul (6) din directiva menționată, derogarea de care beneficiază aceste aplicații ar trebui să expire în termen de 12 luni de la data intrării în vigoare a prezentei directive.

                     (11)

                     Pentru categoriile 8, 9 și 11, derogarea existentă rămâne în vigoare pe durata perioadelor de valabilitate prevăzute la articolul 5 alineatul (2) al doilea paragraf din Directiva 2011/65/UE. Din motive de claritate juridică, datele de expirare ar trebui specificate în anexa III la directiva menționată.

                     (12)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică astfel cum se prevede în anexa la prezenta directivă.

            Articolul 2

               (1)   Statele membre adoptă și publică, până la 31 martie 2021, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 aprilie 2021.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 17 decembrie 2019.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Rezumatul deciziilor Comisiei Europene privind autorizațiile de introducere pe piață în vederea utilizării și/sau autorizațiile de utilizare a substanțelor enumerate în anexa XIV la Regulamentul (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) (JO C 48, 15.2.2017, p. 9).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, punctul 9 se înlocuiește cu următorul text:

                           „9.

                           Cromul hexavalent utilizat ca agent anticoroziv în sistemul de răcire din oțel nealiat al refrigeratoarelor cu absorbție, până la 0,75 % din greutate în soluția de răcire.

                           Se aplică pentru categoriile 8, 9 și 11 și expiră la:

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9 și pentru categoria 11.

                           9(a)-I

                           Crom hexavalent până la 0,75 % din greutate, utilizat ca agent anticoroziv în soluția de răcire a sistemelor de răcire din oțel nealiat ale refrigeratoarelor cu absorbție (inclusiv minibarurile), concepute să funcționeze integral sau parțial cu dispozitive de încălzire electrice, cu o putere de intrare utilizată medie < 75 W, în condiții de utilizare constantă.

                           Se aplică pentru categoriile 1-7 și 10 și expiră la 5 martie 2021.

                           9(a)-II

                           Crom hexavalent până la 0,75 % din greutate, utilizat ca agent anticoroziv în soluția de răcire a sistemelor de răcire din oțel nealiat ale refrigeratoarelor cu absorbție:

                                       —

                                       concepute să funcționeze integral sau parțial cu dispozitive de încălzire electrice, cu o putere de intrare utilizată medie ≥ 75 W, în condiții de utilizare constantă;

                                       —

                                       concepute să funcționeze integral cu dispozitive de încălzire neelectrice.

                           Se aplică pentru categoriile 1-7 și 10 și expiră la 21 iulie 2021.”


title: Directiva delegată (UE) 2020/362 a Comisiei din 17 decembrie 2019 de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz în ceea ce privește exceptarea referitoare la utilizarea cromului hexavalent ca agent anticorosiv în sistemul de răcire din oțel-carbon al frigiderelor cu absorbție pentru rulote (Text cu relevanță pentru SEE)

text:
                  5.3.2020

                  RO

                  Jurnalul Oficial al Uniunii Europene

                  L 67/116

         DIRECTIVA DELEGATĂ (UE) 2020/362 A COMISIEI
         din 17 decembrie 2019
         de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz în ceea ce privește exceptarea referitoare la utilizarea cromului hexavalent ca agent anticorosiv în sistemul de răcire din oțel-carbon al frigiderelor cu absorbție pentru rulote
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (1), în special articolul 4 alineatul (2) litera (b),
         întrucât:

                     (1)

                     În temeiul articolului 4 alineatul (2) litera (a) din Directiva 2000/53/CE, statele membre trebuie să interzică utilizarea plumbului, a mercurului, a cadmiului și a cromului hexavalent în materialele și componentele vehiculelor introduse pe piață după 1 iulie 2003.

                     (2)

                     Anexa II la Directiva 2000/53/CE cuprinde materialele și componentele de vehicule exceptate de la interdicția prevăzută la articolul 4 alineatul (2) litera (a) din directiva respectivă. Exceptarea 14 privind utilizarea cromului hexavalent trebuie modificată pentru a alinia formularea acesteia, din motive de coerență, cu cea a exceptărilor similare pentru utilizarea cromului hexavalent prevăzute în Directiva 2011/65/UE a Parlamentului European și a Consiliului (2) și în Regulamentul (CE) nr. 1907/2006 al Parlamentului European și al Consiliului (3).

                     (3)

                     Evaluarea exceptării 14 având în vedere progresul tehnic și științific a condus la concluzia că, deși au devenit disponibile substanțe alternative adecvate la cromul hexavalent, acestea nu pot fi încă utilizate în produse. Se preconizează că în viitor vor fi disponibile alternative adecvate la utilizarea cromului hexavalent. Prin urmare, este oportună împărțirea exceptării actuală în trei subpuncte și stabilirea unei date de expirare pentru două dintre subpunctele exceptării.

                     (4)

                     Prin urmare, Directiva 2000/53/CE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa II la Directiva 2000/53/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, cel târziu până la 5 aprilie 2020, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în ziua următoare datei publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 17 decembrie 2019.

                  Pentru Comisie

                  Președintele

               Ursula VON DER LEYEN

            (1)  JO L 269, 21.10.2000, p. 34.

            (2)  Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (JO L 174, 1.7.2011, p. 88).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa II la Directiva 2000/53/CE, rubrica 14 se înlocuiește cu următorul text:

                           „14. Crom hexavalent ca agent anticoroziv, cu o concentrație de până la 0,75 % în greutate în soluția de răcire, utilizat în sistemul de răcire din oțel-carbon al frigiderelor cu absorbție:

                                       (i)

                                       concepute să funcționeze integral sau parțial cu dispozitive de încălzire electrice, cu o putere de intrare utilizată medie < 75 W, în condiții de utilizare constantă;

                                       (ii)

                                       concepute să funcționeze integral sau parțial cu dispozitive de încălzire electrice, cu o putere de intrare utilizată medie ≥ 75 W, în condiții de utilizare constantă;

                                       (iii)

                                       concepute să funcționeze integral cu dispozitive de încălzire neelectrice.

                           Vehicule omologate de tip înainte de 1 ianuarie 2020 și piese de schimb pentru aceste vehicule
                           Vehicule omologate de tip înainte de 1 ianuarie 2026 și piese de schimb pentru aceste vehicule

                           X”


title: Directiva delegată (UE) 2020/363 a Comisiei din 17 decembrie 2019 de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz în ceea ce privește anumite exceptări pentru plumbul și compușii plumbului din componente (Text cu relevanță pentru SEE)

text:
                  5.3.2020

                  RO

                  Jurnalul Oficial al Uniunii Europene

                  L 67/119

         DIRECTIVA DELEGATĂ (UE) 2020/363 A COMISIEI
         din 17 decembrie 2019
         de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz în ceea ce privește anumite exceptări pentru plumbul și compușii plumbului din componente
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (1), în special articolul 4 alineatul (2) litera (b),
         întrucât:

                     (1)

                     În temeiul articolului 4 alineatul (2) litera (a) din Directiva 2000/53/CE, statele membre trebuie să interzică utilizarea plumbului, a mercurului, a cadmiului și a cromului hexavalent în materialele și componentele vehiculelor introduse pe piață după 1 iulie 2003.

                     (2)

                     Anexa II la Directiva 2000/53/CE cuprinde materialele și componentele de vehicule exceptate de la interdicția prevăzută la articolul 4 alineatul (2) litera (a) din directiva respectivă. În temeiul anexei II, exceptările 8(e), 8(f)(b) și 8(g) trebuie revizuite în 2019. De asemenea, exceptarea 8(j) trebuie reevaluată având în vedere cele mai recente informații privind progresul tehnic și științific.

                     (3)

                     O evaluare a excepțiilor 8(e) și 8(g), având în vedere informațiile respective, a condus la concluzia că nu există în prezent alternative adecvate la utilizarea plumbului pentru materialele și componentele vizate de exceptările respective. Prin urmare, ar trebui stabilită o dată pentru o nouă revizuire a acestor exceptări. Cu toate acestea, ar trebui aduse informații mai detaliate privind exceptarea 8(g) și ar trebui restrâns domeniul său de aplicare. Pentru a permite industriei autovehiculelor să se adapteze la aceste schimbări, domeniul de aplicare actual al exceptării 8(g) ar trebui menținut pentru vehiculele omologate de tip înainte de 1 octombrie 2022, în timp ce domeniul de aplicare mai restrâns al exceptării respective ar trebui să se aplice vehiculelor omologate de tip începând cu data menționată.

                     (4)

                     Evaluarea exceptării 8(f)(b) conduce la concluzia că utilizarea plumbului în aplicațiile vizate de această exceptare nu ar trebui prelungită deoarece există alternative la utilizarea plumbului în aplicațiile respective.

                     (5)

                     Evaluarea exceptării 8(j), care se referă la utilizarea plumbului în aliajele de sudură pentru sudarea pe sticlă laminată, a condus la concluzia că, pentru anumite aplicații, există alternative la utilizarea plumbului în acest tip de sudură. Cu toate acestea, pentru anumite geamuri din sticlă și aplicații, nu este sigur că, în momentul de față, există alternative adecvate la utilizarea plumbului. Prin urmare, este oportun să se stabilească o nouă exceptare 8(k), mai limitată, cu privire la geamurile din sticlă și aplicațiile respective.

                     (6)

                     Exceptarea 8(j) se aplică numai vehiculelor omologate de tip înainte de 1 ianuarie 2020. Pentru a se asigura că utilizarea plumbului continuă să facă obiectul exceptării pentru geamurile din sticlă și aplicațiile pentru care nu este sigur că, în momentul de față, există alternative adecvate la utilizarea plumbului, este necesar ca noua exceptare 8(k) să se aplice cât mai curând posibil. Astfel, prezenta directivă ar trebui să intre în vigoare în regim de urgență.

                     (7)

                     Prin urmare, Directiva 2000/53/CE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa II la Directiva 2000/53/CE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 5 aprilie 2020, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în ziua următoare datei publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 17 decembrie 2019.

                  Pentru Comisie

                  Președintele

               Ursula VON DER LEYEN

            (1)  JO L 269, 21.10.2000, p. 34.

            ANEXĂ
            Anexa II la Directiva 2000/53/CE se modifică după cum urmează:

                        1.

                        Rubrica 8(e) se înlocuiește cu următorul text:

                                    „8(e). Plumbul din aliajele de sudură cu temperatură ridicată de topire (și anume aliajele de plumb cu conținut de plumb de cel puțin 85 % în greutate)

                                    (2)

                                    X”

                        2.

                        Rubrica 8(f)(b) se înlocuiește cu următorul text:

                                    „8(f)(b). Plumbul din sistemele conforme de conectori cu pini, altele decât aria de joncțiune a conectorilor cablurilor vehiculului

                                    Vehicule omologate de tip înainte de 1 ianuarie 2024 și piese de schimb pentru aceste vehicule

                                    X”

                        3.

                        Rubrica 8(g) se înlocuiește cu următorul text:

                                    „8(g)(i). Plumbul din aliajele de sudură utilizate pentru realizarea unei conexiuni electrice viabile între purtător și pastila semiconductoare în capsulele de circuite integrate tip «flip chip»

                                    Vehicule omologate de tip înainte de 1 octombrie 2022 și piese de schimb pentru aceste vehicule

                                    X

                                    8(g)(ii). Plumbul din aliajele de sudură utilizate pentru realizarea unei conexiuni electrice viabile între purtător și pastila semiconductoare în capsulele de circuite integrate tip «flip chip», în cazul în care conexiunea electrică respectivă îndeplinește oricare dintre următoarele condiții:

                                                (i)

                                                există un nod tehnologic semiconductor de 90 nm sau mai mare;

                                                (ii)

                                                există un substrat de 300 mm2 sau mai mare în orice nod tehnologic semiconductor;

                                                (iii)

                                                există carcase suprapuse cu substraturi de 300 mm2 sau mai mari sau substraturi (interposers) din siliciu de 300 mm2 sau mai mari.

                                    (2)
                                    Valabil pentru vehicule omologate de tip începând cu 1 octombrie 2022 și piese de schimb pentru aceste vehicule

                                    X”

                        4.

                        Se inserează următoarea rubrică 8(k):

                                    „8(k). Plumbul din sudarea aplicațiilor termice care utilizează un curent cu o intensitate minimă de 0,5 A per sudură pe un singur geam din sticlă laminată cu o grosime maximă de 2,1 mm. Această exceptare nu se referă la sudarea contactelor integrate în polimerul intermediar

                                    Vehicule omologate de tip înainte de 1 ianuarie 2024 și piese de schimb pentru aceste vehicule

                                    X (4)”


title: Directiva delegată (UE) 2020/364 a Comisiei din 17 decembrie 2019 de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru utilizarea cadmiului în anumite tuburi pentru camere video tolerante la radiații (Text cu relevanță pentru SEE)

text:
                  5.3.2020

                  RO

                  Jurnalul Oficial al Uniunii Europene

                  L 67/122

         DIRECTIVA DELEGATĂ (UE) 2020/364 A COMISIEI
         din 17 decembrie 2019
         de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru utilizarea cadmiului în anumite tuburi pentru camere video tolerante la radiații
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase enumerate în anexa II la directiva menționată. Această restricție nu se aplică anumitor aplicații care beneficiază de derogare, care sunt specifice dispozitivelor medicale și instrumentelor de monitorizare și control și sunt enumerate în anexa IV la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt enumerate în anexa I la directiva menționată.

                     (3)

                     Cadmiul este o substanță restricționată enumerată în anexa II la Directiva 2011/65/UE.

                     (4)

                     La 3 decembrie 2015, Comisia a primit o cerere formulată în conformitate cu articolul 5 alineatul (3) din Directiva 2011/65/UE de acordare a unei derogări pentru utilizarea cadmiului în anumite tuburi pentru camere video tolerante la radiații („derogarea solicitată”), care trebuie să fie introdusă în anexa IV la directiva menționată.

                     (5)

                     În cadrul procesului de evaluare a cererii s-au efectuat consultări ale părților interesate, în conformitate cu articolul 5 alineatul (7) din Directiva 2011/65/UE.

                     (6)

                     Este necesară prezența cadmiului în tuburile camerelor video pentru a obține rezultate satisfăcătoare din punctul de vedere al toleranței la radiații și al performanței optice ale camerelor video care funcționează în medii cu expunere la niveluri ridicate de radiații, cum ar fi centralele nucleare și instalațiile de tratare a deșeurilor nucleare.

                     (7)

                     În prezent, pe piață nu sunt disponibile alternative fără cadmiu care să ofere combinația necesară de performanță optică și de rezistență suficientă la radiații.

                     (8)

                     Din cauza lipsei de alternative, substituirea sau eliminarea cadmiului este imposibilă din punct de vedere științific și tehnic în cazul anumitor tuburi pentru camere video. Derogarea respectă Regulamentul (CE) nr. 1907/2006 al Parlamentului European și al Consiliului (2) și, în consecință, nu slăbește protecția mediului și a sănătății prevăzută în acesta.

                     (9)

                     Prin urmare, este oportun să se acorde derogarea solicitată, prin includerea aplicațiilor care intră sub incidența acesteia în anexa IV la Directiva 2011/65/UE, în ceea ce privește echipamentele electrice și electronice din categoria 9.

                     (10)

                     Derogarea solicitată ar trebui să se acorde pentru o perioadă de 7 ani, începând de la 5 martie 2020, în conformitate cu articolul 5 alineatul (2) primul paragraf din Directiva 2011/65/UE. Având în vedere rezultatele eforturilor depuse în prezent pentru a găsi un substituent fiabil, este improbabil ca durata derogării să aibă efecte adverse asupra inovării.

                     (11)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa IV la Directiva 2011/65/UE se modifică astfel cum se prevede în anexa la prezenta directivă.

            Articolul 2

               (1)   Statele membre adoptă și publică, până la 31 august 2020, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 septembrie 2020.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 17 decembrie 2019.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa IV la Directiva 2011/65/UE se adaugă următoarea intrare 44:

                           „44.

                           Cadmiul din tuburile pentru camere video tolerante la radiații, concepute pentru camere video cu o rezoluție centrală mai mare de 450 linii TV, care sunt utilizate în medii cu expunere la radiații ionizante de peste 100 Gy/oră și cu o doză totală care depășește 100 kGy.

                           Se aplică pentru categoria 9. Expiră la 31 martie 2027.”


title: Directiva delegată (UE) 2020/365 a Comisiei din 17 decembrie 2019 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din punctele de sudură și din straturile acoperitoare utilizate în anumite motoare cu ardere portabile (Text cu relevanță pentru SEE)

text:
                  5.3.2020

                  RO

                  Jurnalul Oficial al Uniunii Europene

                  L 67/125

         DIRECTIVA DELEGATĂ (UE) 2020/365 A COMISIEI
         din 17 decembrie 2019
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din punctele de sudură și din straturile acoperitoare utilizate în anumite motoare cu ardere portabile
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase enumerate în anexa II la directiva menționată. Aplicațiile care beneficiază de derogare, enumerate în anexa III la Directiva 2011/65/UE, nu intră sub incidența acestei restricții.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt enumerate în anexa I la directiva menționată.

                     (3)

                     Plumbul este o substanță restricționată enumerată în anexa II la Directiva 2011/65/UE.

                     (4)

                     Prin Directiva delegată 2014/72/UE (2), Comisia a acordat o derogare pentru utilizarea plumbului în punctele de sudură și în straturile acoperitoare ale capetelor componentelor electrice și electronice și în straturile acoperitoare ale plăcilor cu circuite imprimate utilizate în module de aprindere și în alte sisteme electrice și electronice de comandă a motoarelor care, din motive tehnice, trebuie să fie montate direct pe sau în carterul sau cilindrul motoarelor cu ardere portabile [categoriile SH:1, SH:2 și SH:3 din Directiva 97/68/CE a Parlamentului European și a Consiliului (3)] („derogarea”), prin includerea acestor aplicații în anexa III la Directiva 2011/65/UE. Derogarea urma să expire la 31 decembrie 2018 pentru categoriile 1-7 și 10, în conformitate cu articolul 5 alineatul (2) al doilea paragraf din directiva menționată.

                     (5)

                     La 30 iunie 2017, Comisia a primit o cerere de reînnoire a derogării pentru categoriile 6 și 11 („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE. În conformitate cu dispoziția menționată, derogarea rămâne valabilă până la adoptarea deciziei referitoare la cererea de reînnoire.

                     (6)

                     În cadrul procesului de evaluare a cererii de reînnoire s-au efectuat consultări ale părților interesate, în conformitate cu articolul 5 alineatul (7) din Directiva 2011/65/UE.

                     (7)

                     Plumbul este utilizat ca element de aliere comun în materialul de sudură pentru a controla punctul de topire. S-au testat cu succes materiale alternative care să înlocuiască substanța restricționată. Cu toate acestea, este nevoie de mai mult timp pentru a se confirma fiabilitatea produselor fără plumb.

                     (8)

                     În prezent, nu sunt disponibile pe piață alternative fără plumb care să ofere un nivel suficient de fiabilitate pentru aplicațiile care fac obiectul derogării.

                     (9)

                     Din cauza lipsei unor alternative fiabile, substituirea sau eliminarea plumbului este în prezent imposibilă din punct de vedere științific și tehnic în cazul anumitor motoare cu ardere portabile. Prin urmare, este oportun să se reînnoiască derogarea. Reînnoirea derogării este conformă cu Regulamentul (CE) nr. 1907/2006 al Parlamentului European și al Consiliului (4) și, prin urmare, nu slăbește protecția mediului și a sănătății prevăzută în acesta.

                     (10)

                     Derogarea de care beneficiază categoriile 1-7, 10 și 11 ar trebui reînnoită până la 31 martie 2022, în conformitate cu articolul 4 alineatul (3) și cu articolul 5 alineatul (2) primul paragraf din Directiva 2011/65/UE. Având în vedere rezultatele eforturilor depuse în prezent pentru a găsi un substituent fiabil, este improbabil ca durata derogării să aibă efecte adverse asupra inovării.

                     (11)

                     În ceea ce privește categoriile 8 și 9, derogarea existentă rămâne în vigoare pe perioadele de valabilitate prevăzute la articolul 5 alineatul (2) al doilea paragraf din Directiva 2011/65/UE. Din motive de claritate juridică, datele de expirare ar trebui specificate în anexa III la directiva menționată.

                     (12)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică astfel cum se prevede în anexa la prezenta directivă.

            Articolul 2

               (1)   Statele membre adoptă și publică, până la 31 martie 2021, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 aprilie 2021.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 17 decembrie 2019.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Directiva delegată 2014/72/UE a Comisiei din 13 martie 2014 de modificare, în scopul adaptării la progresul tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru plumbul din punctele de sudură și din straturile acoperitoare ale capetelor componentelor electrice și electronice și din straturile acoperitoare ale plăcilor cu circuite imprimate care sunt utilizate în module de aprindere și în alte sisteme electrice și electronice de comandă a motoarelor (JO L 148, 20.5.2014, p. 78).

            (3)  Directiva 97/68/CE a Parlamentului European și a Consiliului din 16 decembrie 1997 privind apropierea legislațiilor statelor membre referitoare la măsurile împotriva emisiei de poluanți gazoși și de pulberi provenind de la motoarele cu ardere internă care urmează să fie instalate pe echipamentele mobile fără destinație rutieră (JO L 59, 27.2.1998, p. 1). Directiva 97/68/CE a fost abrogată de Regulamentul (UE) 2016/1628 al Parlamentului European și al Consiliului din 14 septembrie 2016 privind cerințele referitoare la limitele emisiilor de poluanți gazoși și de particule poluante și omologarea de tip pentru motoarele cu ardere internă pentru echipamentele mobile fără destinație rutieră, de modificare a Regulamentelor (UE) nr. 1024/2012 și (UE) nr. 167/2013 și de modificare și abrogare a Directivei 97/68/CE (JO L 252, 16.9.2016, p. 53).

            (4)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, punctul 41 se înlocuiește cu următorul text:

                           „41.

                           Plumbul din punctele de sudură și din straturile acoperitoare ale capetelor componentelor electrice și electronice și din straturile acoperitoare ale plăcilor cu circuite imprimate utilizate în module de aprindere și în alte sisteme electrice și electronice de comandă a motoarelor care, din motive tehnice, trebuie să fie montate direct pe sau în carterul sau cilindrul motoarelor cu ardere portabile [categoriile SH:1, SH:2 și SH:3 din Directiva 97/68/CE a Parlamentului European și a Consiliului  (*1)].

                           Se aplică tuturor categoriilor și expiră la:

                                       —

                                       31 martie 2022 pentru categoriile 1-7, 10 și 11;

                                       —

                                       21 iulie 2021 pentru categoriile 8 și 9, cu excepția dispozitivelor medicale de diagnosticare in vitro și a instrumentelor industriale de monitorizare și control;

                                       —

                                       21 iulie 2023 pentru dispozitivele medicale de diagnosticare in vitro din categoria 8;

                                       —

                                       21 iulie 2024 pentru instrumentele industriale de monitorizare și control din categoria 9.

               (*1)  Directiva 97/68/CE a Parlamentului European și a Consiliului din 16 decembrie 1997 privind apropierea legislațiilor statelor membre referitoare la măsurile împotriva emisiei de poluanți gazoși și de pulberi provenind de la motoarele cu ardere internă care urmează să fie instalate pe echipamentele mobile fără destinație rutieră (JO L 59, 27.2.1998, p. 1).”


title: Directiva delegată (UE) 2020/366 a Comisiei din 17 decembrie 2019 de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumb ca stabilizator termic în clorura de polivinil folosită în anumite dispozitive medicale pentru diagnostic in vitro pentru analiza sângelui și a altor lichide și gaze corporale (Text cu relevanță pentru SEE)

text:
                  5.3.2020

                  RO

                  Jurnalul Oficial al Uniunii Europene

                  L 67/129

         DIRECTIVA DELEGATĂ (UE) 2020/366 A COMISIEI
         din 17 decembrie 2019
         de modificare, în scopul adaptării la progresul științific și tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumb ca stabilizator termic în clorura de polivinil folosită în anumite dispozitive medicale pentru diagnostic in vitro pentru analiza sângelui și a altor lichide și gaze corporale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Articolul 4 alineatul (1) din Directiva 2011/65/UE prevede obligația statelor membre de a se asigura că echipamentele electrice și electronice introduse pe piață nu conțin substanțele periculoase enumerate în anexa II la directiva menționată. Această restricție nu se aplică anumitor aplicații care beneficiază de derogare, care sunt specifice dispozitivelor medicale și instrumentelor de monitorizare și control și sunt enumerate în anexa IV la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt enumerate în anexa I la directiva menționată.

                     (3)

                     Plumbul este o substanță restricționată enumerată în anexa II la Directiva 2011/65/UE.

                     (4)

                     Prin Directiva delegată (UE) 2015/573 (2), Comisia a acordat o derogare pentru utilizarea plumbului ca stabilizator termic în clorura de polivinil (PVC) folosită drept material de bază în senzorii electrochimici amperometrici, potențiometrici și conductometrici utilizați în dispozitivele medicale pentru diagnostic in vitro pentru analiza sângelui și a altor lichide și gaze corporale („derogarea”), prin includerea acestei aplicații în anexa IV la Directiva 2011/65/UE. Derogarea urma să expire la 31 decembrie 2018, în conformitate cu articolul 5 alineatul (2) al treilea paragraf din directiva menționată.

                     (5)

                     La 25 mai 2017, Comisia a primit o cerere de reînnoire a derogării („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE. În conformitate cu dispoziția menționată, derogarea rămâne valabilă până la adoptarea deciziei referitoare la cererea de reînnoire.

                     (6)

                     În cadrul procesului de evaluare a cererii de reînnoire s-au efectuat consultări ale părților interesate, în conformitate cu articolul 5 alineatul (7) din Directiva 2011/65/UE.

                     (7)

                     Plumbul pe care îl conține cardul cu senzori din PVC destinat dispozitivelor medicale in vitro în cauză (analizoare de sânge) îmbunătățește performanța senzorilor, această îmbunătățire fiind necesară pentru a obține performanța optimă a dispozitivului în materie de fiabilitate analitică declarată în informațiile care trebuie publicate despre produs și, prin urmare, pentru a îndeplini cerințele prevăzute în Directiva 98/79/CE a Parlamentului European și a Consiliului (3).

                     (8)

                     Cu toate că tehnologiile fără plumb sunt disponibile pe piață în cazul anumitor analizoare ale altor producători, este nevoie de mai mult timp pentru a testa fiabilitatea substituenților pentru aplicația specifică ce face obiectul actualei cereri de reînnoire.

                     (9)

                     Se preconizează că, dacă s-ar pune capăt derogării, s-ar evita introducerea pe piața Uniunii a aproximativ 157 kg de plumb. În același timp însă, dacă s-ar pune capăt derogării ar trebui să se înlocuiască întregul dispozitiv de diagnosticare, ceea ce se preconizează că ar duce la o generare prematură de 112 000 kg de deșeuri de echipamente electrice și electronice. În plus, s-ar produce efecte socioeconomice semnificative asupra furnizorilor de servicii medicale care utilizează dispozitivele în cauză.

                     (10)

                     Derogarea nu slăbește protecția mediului și a sănătății prevăzută în Regulamentul (CE) nr. 1907/2006 al Parlamentului European și al Consiliului (4). Având în vedere procesul de restricționare a plumbului din PVC, prevăzut în Regulamentul (CE) nr. 1907/2006, derogarea ar trebui să se acorde pentru o perioadă de valabilitate scurtă, de 2 ani, în vederea asigurării alinierii depline cu regulamentul menționat după ce se încheie procesul de restricționare în cauză.

                     (11)

                     Prin urmare, este oportun să se acorde reînnoirea derogării.

                     (12)

                     Derogarea se referă la echipamentele electrice și electronice din categoria 8 cărora li se aplică Directiva 2011/65/UE și ar trebui să fie reînnoită pentru o perioadă de 2 ani, începând de la 5 martie 2020, în conformitate cu articolul 5 alineatul (2) al treilea paragraf din Directiva 2011/65/UE. Având în vedere rezultatele eforturilor depuse în prezent pentru a găsi un substituent fiabil, este improbabil ca durata derogării să aibă efecte adverse asupra inovării.

                     (13)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa IV la Directiva 2011/65/UE se modifică astfel cum se prevede în anexa la prezenta directivă.

            Articolul 2

               (1)   Statele membre adoptă și publică, până la 31 martie 2021, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică aceste acte începând cu 1 aprilie 2021.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 17 decembrie 2019.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Directiva delegată (UE) 2015/573 a Comisiei din 30 ianuarie 2015 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din senzorii din clorură de polivinil utilizați în dispozitivele medicale pentru diagnostic in vitro (JO L 94, 10.4.2015, p. 4).

            (3)  Directiva 98/79/CE a Parlamentului European și a Consiliului din 27 octombrie 1998 privind dispozitivele medicale pentru diagnostic in vitro (JO L 331, 7.12.1998, p. 1).

            (4)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (JO L 396, 30.12.2006, p. 1).

            ANEXĂ
            În anexa IV la Directiva 2011/65/UE, intrarea 41 se înlocuiește cu următorul text:

                           „41.

                           Plumbul ca stabilizator termic în clorura de polivinil (PVC) folosită drept material de bază în senzorii electrochimici amperometrici, potențiometrici și conductometrici utilizați în dispozitivele medicale pentru diagnostic in vitro pentru analiza sângelui și a altor lichide și gaze corporale.

                           Expiră la 31 martie 2022.”